
Գորիսի «Սդղի գյոլ» կոչվող տարածքում Հարություն և Մուշեղ Զաքարյան եղբայրների նկատմամբ կիրառված բռնությունների դեպքի առթիվ քննվող քրեական գործով հետախուզման մեջ է գտնվում Սյունիքի մարզպես Սուրիկ Խաչատրյանի եղբորորդին՝  Մայիս Խաչատրյանը: Այս մասին «Առավոտ»-ի հետ զրույցում հայտնել է Զաքարյանների փաստաբան Լեւոն Սահակյանը: Նշենք, որ նույն գործի շրջանակներում այժմ կալանավորված է Սուրիկ Խաչատրյանի որդին՝ Տիգրան Խաչատրյանը:


Պատասխանելով «Առավոտ»-ի այն հարցին, թե բացի Զաքարյաններից «Սդղի Գյոլի» գործով այլ տուժածներ կա՞ն, թե՞ ոչ, Լեւոն Սահակյանը պատասխանել է. «Քրեադատավարական իմաստով` ոչ, իսկ այլ իմաստներով` Սյունիքի մարզի ողջ բնակչությունը, քանի որ ե՛ւ Բուդաղյանների գործը, ե՛ւ Սդղի գյոլի դեպքերը վախի մթնոլորտ են ձևավորել այդ մարզում, ինչը հույս ունենք կկոտրվի այս կալանավորմամբ և հետագա իրական արդարադատությամբ»:


Հիշեցնենք, որ նշված տարածքում մայիսի 2-ին՝ ժամը 17-ի սահմաններում, տեղի է ունեցել վիճաբանություն՝ դրանից ժամեր առաջ Գորիս քաղաքում տեղի ունեցած ավտովթարի կապակցությամբ, որի հետևանքով վնասվել էր  Մ.Զաքարյանի վարած ավտոմեքենայի կողային հայելին։  Վիճաբանության ժամանակ մի խումբ անձանց կողմից բռնություն է գործադրվել Մուշեղ եւ Հարություն Զաքարյանների նկատմամբ, որի հետևանքով Մ.Զաքարյանին պատճառվել է միջին ծանրության, իսկ Հ.Զաքարյանին` ծանր մարմնական վնաս:


Մանրամասները՝ սկզբնաղբյուր կայքում:
